# אכילה גסה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אכילה גסה ביטוי המסמל אכילה שאינה רגילה; לעיתים האכילה מתבטאת בריבוי המאכלים, ולעיתים האכילה מתבטאת במהירות בליעת האוכל ללא לעיסתו.

## [עריכה] במסורת היהודית

### [עריכה] מהי אכילה גסה

המפרשים השונים, הביאו גישות שונות להסבר המושג אכילה גסה; כשקיימות שלושה שיטות מרכזיות, התולות את הדבר באדם (מצב תאבון), ביחס לאכילה (חיובית או ייצרית) או ביחס לאוכל (מרכז הסעודה או הקינוח). כך חלק מהמפרשים[1] הסבירו שזהו אכילה "מחמת תאווה", כלומר כוונת האכילה אינה לצרכים חיוביים אלא לסיפוק הייצר. אולם לרוב המפרשים, כדוגמת הרמב"ם מפרשים שאכילה גסה תלויה במצב התאבון והרעבתנות של האדם, וכך כותב הרמב"ם (שביתת עשור ב,ז):

  "היה שבע מאכילה גסה שאכל עד שקץ במזונו, ואכל יתר על שובעו.."

אולם גם בתוך הרמות של אכילה גסה קיימות רמות שונות, התלויות ברמת התאבון של האדם. מקורות מסוימים (כגון דבריו של רש"י) אף אינם מתייחסים לצד השלילי המהותי של אכילה גסה, אלא מסבירים שאכילה גסה היא כוונה "לאוכלו לשום קינוח הסעודה". תפיסה זו גורסת שאין משהו עקרוני בעייתי באכילה גסה, אלא שלעיתים דבר שצריך להיות "מרכז הסעודה" אין להתייחס אליו בצורה שולית.

### [עריכה] השלילה

ביהדות ניתן למצוא התייחסות הגותית שלילית ל-"אכילה הגסה". כך בהקשר לאכילת של הוללות, ואכילה רבה, הודגש במקומות שונים שאין לאכול בצורה של אכילה גסה. כך בתלמוד בבלי, במסכת נזיר (כג ע"א) כתוב:

  "אמר רבה בר בר חנה אמר רבי יוחנן, מאי דכתיב: "כי ישרים דרכי השם וצדיקים ילכו בם, ופושעים יכשלו בם" (הושע יד,10)? משל לשני בני אדם שצלו את פסחיהן, אחד אכלו לשום מצוה, ואחד אכלו לשום אכילה גסה; זה שאכלו לשום מצוה וצדיקים ילכו בם, וזה שאכלו לשום אכילה גסה "ופושעים יכשלו בם".."

מסורת זו מתייחסת לאכילה של קרבן פסח בפסח, ולמעשה מהווה הסתייגות ברורה מאכילה בצורה גסה. בהמשך יוחסה השליליות של אכילה גסה ביחס לאכילת מצה, כך יש פוסקים שלדעתם אדם שאינו לועס את המצה אלא בולע חלקים שלמים, אוכל "אכילה גסה" ולא יוצא ידי חובה של אכילת מצה.

## [עריכה] רפואית

הרמב"ם בספרו משנה תורה (דעות ד,יט-כ) מתייחס לאכילה גסה, כבעיה רפואית חמורה, כשהוא כותב:

  "ואכילה גסה לגוף כל אדם כמו סם המוות, והיא עיקר לכל חלאים. רוב החולאים הבאים על האדם... או מפני שהוא ממלא בטנו ואוכל אכילה גסה, אפילו ממאכלים טובים. הוא ששלמה אומר בחכמתו, "שומר פיו, ולשונו שומר מצרות, נפשו" (משלי כא,23); כלומר שומר פיו מלאכול מאכל רע או מלשבוע.."

בכך הרמב"ם מבהיר את הנקודה הבעייתית באכילה גסה, שהיא גורם בריאותי חמור ביותר.

## [עריכה] ראו גם

- אכילת מצה

## [עריכה] מקורות

1. ^ הרב יוסף אלבו, ספר העיקרים, מאמר ג, פרק ה.

מקור: http://he.wikipedia.org../../../%D7%90/%D7%9B/%D7%99/%D7%90%D7%9B%D7%99%D7%9C%D7%94_%D7%92%D7%A1%D7%94.html

קטגוריות: יהדות | הלכה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש